Stromae

Paul Van Haver [ˈpɔːl vɑn ɦɑvər] (lahir 12 Mac 1985) atau nama pentasnya Stromae [stʁomaj, stro-mai] ialah seorang pemuzik dan penyanyi dari Belgium yang mengkhusus dalam genre-genre hip hop dan muzik elektronik.

Beliau telah memenangi seberapa anugerah ternama sepanjang kerjayanya, termasuk Victoires de la musique - anugerah muzik berprestij Perancis - sebanyak 2 kali - pada tahun 2011 untuk album Cheese dan 2014 untuk album Racine carrée.

Biografi
Paul Van Haver lahir di Brussels pada 12 Mac 1985. Beliau berdarah campuran - ayahnya Pierre Rutare seorang arkitek etnik Tutsi dari Rwanda manakala ibunya Miranda van Haver seorang suri rumah dari Flanders. Ayahnya terbunuh dalam sebuah pembunuhan beramai-ramai semasa melawati saudara-maranya di Rwanda, dia dan adik-beradiknya dibesarkan bersama ibunya di Laeken selepas itu.

Beliau memulakan kerjaya muziknya sebagai seorang penyanyi rap dengan nama pentas Opmaestro sebelum menukar nama kepada "Stromae" tidak lama kemudian.

Lagu dari album pertamanya bertajuk "Alors on danse" segera menjadi masyhur dan mengungguli carta pertama di kebanyakan negara serata Eropah pada 2010.

Gaya muzik
Muzik dikaryakan beliau dalam genre hip hop dan muzik elektronik yang turut diterapkan unsur-unsur muzik dunia, lagi-lagi gaya muzik Congo yang didedahkan kepadanya semasa kecil. Lagu-lagu yang digubahnya turut menarik perhatian kerana menyentuh topik-topik berat dan semasa dari krisis hubungan dalam keluarga dan ketagihan media sosial malah sejauh penderitaan kanser. 

Diskografi
Album studio
 Cheese (2010)
 Racine carrée (2013)
 Multitude (2022)

EP
 Juste un cerveau, un flow, un fond et un mic... (2007)

Mixtape
 Freestyle Finest (2006)
 Mixture Elecstro (2009)

Rujukan

Pautan luar
 Laman web rasmi

Kategori:Penyanyi lelaki Belgium